РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 02
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 26.01.2022 г.

Днес, 26.01.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                           ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански /online/
                                                                                               Йордан Стоев  
                                                                                               Олга Керелска /online/
                                                                                               Огнян Дамянов

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Решение на Комисия „Бюджет и финанси“ към Пленума на Висшия съдебен съвет, взето по протокол № 2/19.01.2022 г., т. 4 и Решение на ПВСС по протокол № 4/24.01.2022 г., т. 1.

- Управление на собствеността:

	1.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за предоставяне безвъзмездно за управление на Пленума на ВСС на имот, находящ се в гр. Костинброд, за нуждите на Районен съд – Костинброд.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА доклада на Стоян Димитров – гл.експерт - юрист  отдел „Управление на собствеността“, дирекция „Управление на собствеността на съдебната власт.

1.2.ПРЕДЛАГА на Пленума на Висшия съдебен съвет да вземе следното решение:
УПЪЛНОМОЩАВА представляващия ВСС да подпише договор за предоставяне безвъзмездно за управление на ВСС, на имоти – частна общинска собственост с община Костинброд по реда на чл. 12, ал. 3 и ал. 4 от Закона за общинската собственост, съставляващ 25 % идеални части от ПИ с идентификатор 38978.900.2721. по КККР на гр. Костинброд, целият с площ 726.00 кв.м., представляващ УПИ 1-2721 от кв. 109-а по регулационния план на гр. Костинброд, ведно със съответните идеални части от сградата, находяща се в имота с идентификатор 38978.900.2721.1, по КККР на гр. Костинброд, представляващи 117,68 кв.м. от I-ви /първи/ етаж, 145.00 кв.м. от II-ри /втори/ етаж и 145.00 кв. м. от тавански етаж и ПИ с идентификатор 38978.900.2722 по КККР на гр. Костинброд с площ 638.00 кв.м., представляващ УПИ V-2722 „За паркинг“ от кв. 109-а по регулационния план на гр. Костинброд, за нуждите на Районен съд-Костинброд, за срок от 5 /пет/ години.

1.3.ВНАСЯ предложението като редовна точка в следващото редовно заседание на Пленума на Висшия съдебен съвет. 

	2.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за предоставяне безвъзмездно за управление на Пленума на ВСС върху част от недвижим имот – частна общинска собственост, находящ се в гр. Харманли, бул. „България“ № 4, за нуждите на Териториално отделение – Харманли към Районна прокуратура – Хасково.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

2.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет да подпише договор с община Харманли за безвъзмездно предоставяне за управление на ВСС върху част от недвижим имот – частна общинска собственост,  представляващ             8 броя помещения с обща площ 148.80 кв.м., разположени на третия етаж в сграда с идентификатор 77181.11.37.1, цялата със застроена площ 525 кв.м., предназначение: административна, делова сграда, брой етажи 4 /четири/, находяща се в поземлен имот с идентификатор 77181.11.37, по КККР на гр. Харманли, бул. „България“ № 4, актувани с АЧОС № 155/20.10.1998 г., чрез Окръжна прокуратура - Хасково, за нуждите на Териториално отделение - Харманли към Районна прокуратура – Хасково, за срок от 10 г., считано от 01.09.2021 г. 

2.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

	3.ОТНОСНО: Проект на решение за разпределение на ползването на помещенията в административна сграда, гр. Ивайловград, ул. „България“ № 42.
	Приложение: Доклад от Надя Горгорова – старши експерт - икономист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	На основание чл. 388, ал. 1, предложение първо от Закона за съдебната власт, във връзка с писмо вх. № ВСС-5600/14.06.2021 г. от административния ръководител на Районен съд – Ивайловград, с приложен актуализиран протокол за цялостно разпределение на ползването на помещенията в административната сграда – Съдебна палата в гр. Ивайловград, ул. „България“ № 42, съгласуван от страна на административен ръководител – председател на Районен съд – Ивайловград, административен ръководител на Окръжна прокуратура – Хасково, началник на ОЗ „Охрана“ – Хасково и изпълнителен директор на Агенция по вписванията.

3.1. ПРЕДЛАГА на Пленума на Висшия съдебен съвет да вземе следното решение:

I.	РАЗПРЕДЕЛЯ ползването на помещенията в административна сграда находяща се в гр. Ивайловград, ул. „България“ № 42, както следва,
За нуждите на Районен съд – Ивайловград:
Сутерен:
1.Мазе - 2 бр. - с обща площ 39,45 кв.м.

Партер:
1.Стая № 2 - Съдебна зала - 42,00 кв.м.

Първи етаж:

1.	Стая № 4 - Кабинет на административен секретар и бюро съдимост - 13 кв.м.
2.	Стая № 5 - Кабинет за деловодство, регистратура и съдебни секретари - 29 кв.м.

Втори етаж:
1.	Стая № 9 - Кабинет на Председателя - 21,82 кв.м.
2.	Стая № 10 - Кабинет на съдия - 15,45 кв. м.
3.	Стая № 11 - Кабинет на главен счетоводител -10,55 кв. м.
4.	Стая № 12 - Архив -16,48 кв. м.
5.	Стая № 13 - Кабинет на Съдебно-изпълнителна служба и държавен съдебен изпълнител - 15,36 кв.м.
На Окръжна прокуратура - Хасково,
За нуждите на Териториално отделение гр. Ивайловград към РП – Хасково:

Сутерен:
1. Мазе - 40,67 кв.м.
Партер:
1. Стая № 1 - Кабинет за деловодство и регистратура - 8,75 кв.м.

Първи етаж:
1.	Стая № 6 - Кабинет - приемна - 10,29 кв. м.
2.	Стая № 7 - Кабинет на Прокурор - 14,80 кв. м.
3.	Стая № 8 - Кабинет на Прокурор - 7,05 кв. м.
Забележка:
За изпълнение на функциите на Областно звено „Охрана“ – Хасково при ГД „Охрана“, ще се ползва следното помещение:
Партер:
1. Стая на ОЗ „Охрана“ - Хасково - 3,22 кв.м.

За изпълнение на функциите на Агенция по вписванията – Служба по вписванията гр. Ивайловград, ще се ползват следните помещения:
Първи етаж:
1.Стая № 3 - Кабинет на Агенция по вписванията и съдия по вписванията - 21,10 кв.м.

Втори етаж:
1. Стая № 14 - Архив - 3,90 кв.м.
II. ОТМЕНЯ решението по т. 3.I.6.2. от протокол №  29/26.11.2020 г. на Пленума на ВСС.

III. ИЗПРАЩА решението на административния ръководител на Районен съд - Ивайловград за сведение и изпълнение и на главния прокурор на Република България на разпореждане.

3.2.ВНАСЯ предложението като редовна точка в следващото редовно заседание на Пленума на ВСС.

	4.ОТНОСНО: Проект на решение за разпределение на ползването на помещенията в административна сграда, гр. Карнобат, ул. „Георги Димитров“ № 2.
	Приложение: Доклад от Надя Горгорова – старши експерт - икономист в отдел „Управление на собствеността“, дирекция „Управление на собствеността на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	На основание чл. 388, ал. 1, предложение първо от Закона за съдебната власт, във връзка с писмо вх. № ВСС-5603/29.04.2021 г., писмо рег. № ВСС-16368/21/06.01.2022 г. от административния ръководител на Районен съд – Карнобат и писмо рег. № ВСС-5603/17.08.2021 г. от Агенция по вписванията, с приложен актуализиран проект за цялостно разпределение на ползването на помещенията в административната сграда – Съдебна палата в гр. Карнобат, ул. „Георги Димитров“ № 2, съгласуван от страна на административен ръководител на Районен съд – Карнобат, административен ръководител на Окръжна прокуратура – Бургас, директор на ОД „Охрана“ – Бургас и изпълнителен директор на Агенция по вписванията.

       4.1. ПРЕДЛАГА на Пленума на Висшия съдебен съвет да вземе следното решение:

	I. РАЗПРЕДЕЛЯ ползването на помещенията в административна сграда находяща се в гр. Карнобат, ул. „Георги Димитров“ № 2, както следва:
За нуждите на Районен съд – Карнобат:
Сутерен:
1.Огнярно помещение – 41,33 кв.м.
2.Машинно помещение – за асансьорната уредба и съхранение на веществени доказателства – 32,20 кв.м.
3.Основен архив - 15,58 кв.м.;
4.Помещение за архив - 12,20 кв.м. /съвместно ползване със Служба по вписванията гр. Карнобат при Агенция по вписванията/.

Първи етаж:

1.Кабинет на служител - бюро „Съдимост“ - 15,64 кв.м.;
2.Стая за арестанта - 12,33 кв.м.;
3.Кабинет на съдия по вписванията - 12,61 кв.м.;
4.Зала № 3 и съвещателна стая - 61,00 кв.м.;
5.Помещение „склад“ - 2,20 кв.м.;
6.Сервизни помещения - 2 бр. - 14,39 кв.м.;
7.Помещение за копирна машина - 4,40 кв.м.;
8.Сървърно помещение - 5,50 кв.м.

Втори етаж:
1.Кабинет на системния администратор - 11,77 кв.м;
2.Кабинет на административен секретар - 11,77 кв.м.;
3.Кабинет на председател на РС - Карнобат - 26,06 кв.м.;
4.Кабинет на счетоводител - 8,29 кв.м.;
5.Съдебно деловодство - 20,91 кв.м.;
6.Кабинет на архивар -12,24 кв.м.;
7.Съдебна зала № 1 и съвещателна стая - 66,12 кв.м.;
8.Съдебна зала № 2 и съвещателна стая - 50,52 кв.м.;
9.Сервизни помещения - 2 бр. - 14,40 кв.м.;
10.Помещение склад - 3,62 кв.м.

Трети етаж:
1.Кабинет на съдия -16,09 кв.м.;
2.Кабинет на съдия - 16,73 кв.м.;
3.Кабинет на съдия -12,61 кв.м.;
4.Кабинет на съдия - 15,98 кв.м.;
5.Кабинет на ДСИ - 18,62 кв.м.;
6.Съдебно-изпълнителна служба - 19,18 кв.м;
7.Кабинет на съдебните секретари - 11,85 кв.м.;
8.Регистратура за класифицирана информация - 8,21 кв.м.;
9.Сервизни помещения - 2 бр. - 14,40 кв.м.;
10.Складово помещение - 3,24 кв.м.

	На Окръжна прокуратура – Бургас, за нуждите на Териториално отделение гр. Карнобат, към Районна прокуратура – Бургас:
Сутерен:
1.Стая за склад /архив/ - 3 кв.м.

Първи етаж:
1.Помещение № 17 - Работен кабинет за прокурор - 13,78 кв.м.
2.Помещение № 20 - Стая за хигиенист - 3 кв.м.
3.Помещение № 21 - Работен кабинет за прокурор - 18 кв.м.
4.Помещение № 22 - Работен кабинет за служители - 10,40 кв.м.
5.Помещение № 23 - Работен кабинет за служители - 11,34 кв.м.
6.Помещение № 24 - Архив - 7,30 кв.м.
7.Помещение № 25 - Работен кабинет за прокурор -15,12 кв.м.
8.Входно фоайе -12 кв.м.
9.Коридор - 16,45 кв.м.
10.Санитарно помещение - 2 кв.м.

Забележка:
За изпълнение функциите на ОД „Охрана“ – Бургас при ГД „Охрана“, ще се ползват следните помещения:
Първи етаж:
1.Стая за служителите /на входа/ - 4,05 кв.м.;
2.Стая - склад - 6,36 кв.м.

За изпълнение функциите на Служба по вписванията гр. Карнобат при Агенция по вписванията, ще се ползват следните помещения:
Първи етаж:
1.Кабинет на служителите -12,31кв.м.; 
2.Стая за архив - 8,95 кв.м.

II. ИЗПРАЩА решението на административния ръководител на Районен съд - Карнобат за сведение и изпълнение и на главния прокурор на Република България на разпореждане.

4.2.ВНАСЯ предложението като редовна точка в следващото редовно заседание на Пленума на ВСС.

В 11:08 часа г-н Дамянов излиза от залата.
	5.ОТНОСНО: Проект на решение във връзка с постъпило предложение от главния прокурор на Република България за предоставяне безвъзмездно за управление на Пленума на ВСС на имот – частна държавна собственост, в управление на Министерство на отбраната.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

	Г-жа Олга Керелска изрази становището си, че в предоставените материали по преписката липсва достатъчно информация за необходимостта от придобиване на имота в управление на ВСС за нуждите на  Прокуратурата на Република България.Няма яснота какви са инвестиционните намерения на ВСС, респ. Прокуратурата  за  имота дали  същият ще се ползва само за паркинг, каквато беше първоначалната идея или ще има ново застрояване, предвид резултатите от конструктивното обследване, което дава заключение, че намиращите в него сгради не са осигурени на земетръс, поради което следва  да бъдат  разрушени и да се изгражда нова сграда. Няма яснота  дали прокуратурата  има нужда от нова сграда и за какво би се ползвала тя, поради което към настоящия момент няма да подкрепи предложения проект на решение. Като съображение беше изложено също и обстоятелството,  свързано с приключване на процедурата за изменение на КККР, стартирана по искане на Кауфланд България ЕООД енд Ко.
	Г-н Стоев заяви, че ще подкрепи предложения проект на решение предвид ясно изложената в доклада необходимост от осигуряване на зона за сигурност около съдебните сгради, както и осигуряване на необходимия брой паркоместа за около 100 магистрати и съдебни служители.
	Г-н Новански информира, че преди придобиване на имота следва да се проведат процедури, които ще продължат около 4-5 години и изрази положителното си становище по отношение на активността от страна на прокуратурата във връзка с придобиването и стопанисването на имоти.
	След проведеното обсъждане беше проведено гласуване, като „За“ предложения проект на решение гласуваха г-н Гроздев, г-н Петров, г-н Новански и г-н Стоев, а „Против“ гласува г-жа Керелска.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
5.1.ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт”.

5.2.ПРЕДЛАГА на Пленума на Висшия съдебен съвет да приеме следното решение:

1. ИЗРАЗЯВА положително становище за стартиране от Министерство на отбраната на процедурата по разделяне на поземлен имот с идентификатор 68134.512.683 с площ от 3 383 дка, находящ се в гр. София, ул. „Майор Векилски“ № 6, застроен с четири сгради, съгласно АЧДС № 09232/05.08.2016 г., и обособяването му на два имота, единият от които с проектна площ от 972 кв.м /след геодезическо проучване и заснемане/, чрез изработване на проект за изменение на ПУП, с оглед последващо предоставяне в управление на ВСС по реда на чл.17, ал. 2 от ЗДС.

2. ИЗПРАЩА решението на министъра на отбраната и на главния прокурор на Република България, на разпореждане.

5.3. ВНАСЯ предложението като редовна точка в следващото редовно заседание на Пленума на ВСС. 

	6.ОТНОСНО: Писмо рег. № ВСС - 14096/19.01.2022 г. от община Костинброд относно процедура за предоставяне в управление на ВСС на имот в гр. Костинброд, за нуждите на Районна прокуратура – Костинброд и Окръжен следствен отдел към Софийска окръжна прокуратура.
Приложение: Доклад от Стоян Димитров - главен експерт-юрист и Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.ПРИЕМА доклада на Стоян Димитров – главен експерт - юрист и Георги Димитров – младши експерт - юрист в отдел „Управление на собствеността“, дирекция „Управление на собствеността на съдебната власт“ към АВСС.
6.2.ВЪЗЛАГА на дирекция „Управление на собствеността на съдебната власт“ към АВСС, да организира извършване на оглед на имот – частна общинска собственост, находящ се в гр. Костинброд, бул. „Йордан Йовков“  № 2, предложен от Община Костинброд за нуждите на Районна прокуратура – Костинброд, съвместно с представители от Прокуратурата на Република България. За резултатите от огледа да се докладва в срок до 28.02.2022 г.
6.3.ВЪЗЛАГА на дирекция „Управление на собствеността на съдебната власт“ към АВСС да изпрати писмо рег. № ВСС - 14096/19.01.2022 г. от община Костинброд до Главния прокурор на Република България, за сведение и на разпореждане за определяне на представители за осъществяване на оглед на имота по т. 6.2. 
6.4.ИЗПРАЩА решението на Комисия „Управление на собствеността“ към Пленума на ВСС на главния секретар на ВСС и на кмета на община Костинброд, за сведение.

-	Разни.

	7.ОТНОСНО: Решение на Комисия „Бюджет и финанси“ към Пленума на Висшия съдебен съвет, взето по протокол № 2/19.01.2022 г., т. 4 и Решение на ПВСС по протокол № 4/24.01.2022 г., т. 1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА за сведение решението на Комисия „Бюджет и финанси“ към Пленума на Висшия съдебен съвет, взето по протокол № 2/19.01.2022 г., т. 4 и Решение на ПВСС по протокол № 4/24.01.2022 г., т. 1.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ